เรื่องร้องเรียน (ความสะอาด,ถนน,ร้องเรียน) วันที่ 2023-09-11 07:32:33 — แขวงคลองเตย เขตคลองเตย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035988

ขอให้แก้ไขปัญหาควันและกลิ่นรบกวนจากการประกอบกิจการปิ้งย่างเกาหลี บริเวณ บิ๊กซีพระราม 4 ถนนพระราม 4  เขตคลองเตย กรุงเทพมหานคร จุดสังเกต อยู่บริเวณชั้นล่างด้านหน้าบริเวณถนนอรรถกวี เนื่องจากผู้ร้องแจ้งว่าบริเวณดังกล่าวมีร้านปิ้งย่างเกาหลี .... เปิดให้บริการอยู่ ซึ่งส่งกลิ่นเหม็นรบกวน ทางร้านปล่อยควันโดยไม่มีการบำบัดกลิ่นหรือระบบการกรองควันแต่อย่างใด ผู้ร้องแจ้งว่าได้รับกลิ่นเหม็นไหม้จากการย่างเนื้อ กลิ่นซอสต่างๆ ทำให้เกิดควันฟุ้งกระจายทั่วบริเวณ ส่งผลทำให้ผู้ร้องและประชาชนละแวกนั้นได้รับผลกระทบได้รับปัญหาควันและกลิ่นที่เหม็นรบกวน ผู้ร้องเกรงว่าอาจจะเกิดปัญหาสุขภาพตามมา ผู้ร้องประสงค์ให้ทางร้านอาหารมีระบบกำจัดควัน เช่น ระบบสเปรย์น้ำหรือเครื่องดูดควัน เป็นต้น ประสบปัญหามาเป็นระยะเวลา 2 สัปดาห์ จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata